CELEX: 32016R2244
Language: el
Date: 2016-12-13 00:00:00
Title: Eκτελεστικός κανονισμός (ΕΕ) 2016/2244 της Επιτροπής, της 13ης Δεκεμβρίου 2016, για την τροποποίηση του κανονισμού (ΕΚ) αριθ. 1979/2006 όσον αφορά τη δασμολογική ποσόστωση εισαγωγής για τις κονσέρβες μανιταριών καταγωγής Κίνας

14.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 339/4
            
         EΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2244 ΤΗΣ ΕΠΙΤΡΟΠΉΣ
   της 13ης Δεκεμβρίου 2016
   για την τροποποίηση του κανονισμού (ΕΚ) αριθ. 1979/2006 όσον αφορά τη δασμολογική ποσόστωση εισαγωγής για τις κονσέρβες μανιταριών καταγωγής Κίνας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/1972, (ΕΟΚ) αριθ. 234/1979, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχείο α),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1979/2006 της Επιτροπής (2) προβλέπει το άνοιγμα και τον τρόπο διαχείρισης δασμολογικών ποσοστώσεων για κονσέρβες μανιταριών του γένους Agaricus των κωδικών ΣΟ 0711 51 00, 2003 10 20 και 2003 10 30 («κονσέρβες μανιταριών»), που εισάγονται από τρίτες χώρες.
            
         
               (2)
            
            
               Η συμφωνία που συνήφθη υπό μορφήν ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση, η οποία εγκρίθηκε με την απόφαση (ΕΕ) 2016/243 του Συμβουλίου (3), προβλέπει την αύξηση κατά 650 τόνους (καθαρού βάρους στραγγισμένου προϊόντος) της ενωσιακής δασμολογικής ποσόστωσης για τις κονσέρβες μανιταριών καταγωγής Κίνας.
            
         
               (3)
            
            
               Η αύξηση της δασμολογικής ποσόστωσης θα πρέπει να αποτυπωθεί στο παράρτημα I του κανονισμού (ΕΚ) αριθ. 1979/2006.
            
         
               (4)
            
            
               Ως εκ τούτου, ο κανονισμός (ΕΚ) αριθ. 1979/2006 θα πρέπει να τροποποιηθεί αναλόγως.
            
         
               (5)
            
            
               Η συμφωνία μεταξύ της Ευρωπαϊκής Ένωσης και της Λαϊκής Δημοκρατίας της Κίνας εγκρίθηκε από το Συμβούλιο στις 18 Οκτωβρίου 2016 (4). Σύμφωνα με το άρθρο 8 παράγραφος 1 του κανονισμού (ΕΚ) αριθ. 1979/2006, οι εισαγωγείς οφείλουν να υποβάλλουν τις αιτήσεις τους για την έκδοση πιστοποιητικών κατά τη διάρκεια των πρώτων πέντε εργάσιμων ημερών του Ιανουαρίου. Ως εκ τούτου, είναι σκόπιμο ο παρών κανονισμός να αρχίσει να εφαρμόζεται από την 1η Ιανουαρίου 2017.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 1979/2006
   Το παράρτημα I του κανονισμού (ΕΚ) αριθ. 1979/2006 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Έναρξη ισχύος και εφαρμογή
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2017.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Δεκεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Κανονισμός (ΕΚ) αριθ. 1979/2006 της Επιτροπής, της 22ας Δεκεμβρίου 2006, σχετικά με το άνοιγμα και τον τρόπο διαχείρισης δασμολογικών ποσοστώσεων για κονσέρβες μανιταριών που εισάγονται από τρίτες χώρες (ΕΕ L 368 της 23.12.2006, σ. 91).
   
      (3)  Απόφαση (ΕΕ) 2016/243 του Συμβουλίου, της 12ης Φεβρουαρίου 2016, για την υπογραφή, εξ ονόματος της Ευρωπαϊκής Ένωσης, συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση (ΕΕ L 45 της 20.2.2016, σ. 12).
   
      (4)  Απόφαση (ΕΕ) 2016/1885 του Συμβουλίου για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση (ΕΕ L 291 της 26.10.2016, σ. 7).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            Ποσότητα σε τόνους (καθαρού βάρους στραγγισμένου προϊόντος), αύξοντες αριθμοί και περίοδος εφαρμογής των δασμολογικών ποσοστώσεων που αναφέρονται στο άρθρο 1 παράγραφος 1
            
                        Χώρα καταγωγής
                     
                     
                        Αύξοντες αριθμοί
                     
                     
                        Από την 1η Ιανουαρίου έως τις 31 Δεκεμβρίου κάθε έτους
                     
                  
                        Κίνα
                     
                     
                        Παραδοσιακοί εισαγωγείς: 09.4157
                     
                     
                        30 400 
                     
                  
                        Νέοι εισαγωγείς 09.4193
                     
                  
                        Άλλες τρίτες χώρες
                     
                     
                        Παραδοσιακοί εισαγωγείς: 09.4158
                     
                     
                        5 030 »
                     
                  
                        Νέοι εισαγωγείς 09.4194